Egizak opa-singillarning 100 yoshlik yubileyidan ajoyib suratlar va video

Braziliyalik egizak opa-singillar Mariya Pinyaton Pontin va Paulina Pinyaton Pandolfi 15 may sanasida 100 yoshga to‘ldilar. Shu haftaning dushanba kuni ular hayotning bu ajib pallasidan esdalik bo‘lib qoluvchi  suratlarga tushishdi. 
Fotojamlanma suratkash Kmila Lima tomonidan ishlangan hamda uning Facebook'dagi sahifasi orqali taqdim etilgan.
"Men bu opa-singillar haqida eshitgandim, shu bois ushbu ajoyib fotografik asarimni ularga sovg‘a qilishga qaror qildim. Ular chiroyli va juda xushbichim ayollar! Men umrim mobaynida bunday yoshi ulug‘ insonlarni uchratmagan edim. Ular shunday sovg‘aga munosib", - deydi suratkash.